CELEX: 32014D0702(01)
Language: ro
Date: 2014-06-30 00:00:00
Title: Decizia de punere în aplicare a Comisiei din 30 iunie 2014 privind finanțarea programului de lucru pe 2014 privind formarea profesională în domeniul siguranței alimentelor și hranei pentru animale, al sănătății animalelor, al bunăstării animalelor și al sănătății plantelor, în cadrul programului „O formare mai bună pentru o hrană mai sigură”

2.7.2014   
            
            
               RO
            
            
               Jurnalul Oficial al Uniunii Europene
            
            
               C 205/4
            
         DECIZIA DE PUNERE ÎN APLICARE A COMISIEI
   din 30 iunie 2014
   privind finanțarea programului de lucru pe 2014 privind formarea profesională în domeniul siguranței alimentelor și hranei pentru animale, al sănătății animalelor, al bunăstării animalelor și al sănătății plantelor, în cadrul programului „O formare mai bună pentru o hrană mai sigură”
   (2014/C 205/04)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE, Euratom) nr. 966/2012 al Parlamentului European și al Consiliului (1), în special articolul 84,
   având în vedere Regulamentul delegat (UE) nr. 1268/2012 al Comisiei (2), în special articolul 94,
   având în vedere Regulamentul (CE) nr. 58/2003 al Consiliului (3), în special articolul 12 alineatul (3),
   având în vedere Directiva 2000/29/CE a Consiliului (4), în special articolul 2 alineatul (1) punctul (i),
   având în vedere Regulamentul (CE) nr. 882/2004 al Parlamentului European și al Consiliului (5), în special articolul 66 alineatul (1) literele (b) și (c),
   întrucât:
   
               (1)
            
            
               Regulamentul (CE) nr. 882/2004 prevede norme generale pentru desfășurarea controalelor oficiale în vederea verificării respectării normelor care vizează, în special, prevenirea, eliminarea sau reducerea la niveluri acceptabile a riscurilor care ar putea apărea pentru oameni și animale și garantarea practicilor loiale în comerțul cu hrană pentru animale și produse alimentare și protejarea intereselor consumatorilor. În conformitate cu articolul 51 din regulamentul menționat anterior, Comisia poate organiza cursuri de formare pentru personalul autorităților competente din statele membre responsabile pentru controalele oficiale menționate în regulamentul respectiv, iar accesul la aceste cursuri poate fi permis participanților din țări terțe, în special din țări în curs de dezvoltare. Cursurile respective includ, în special, formarea profesională în domeniul legislației Uniunii Europene privind hrana pentru animale și produsele alimentare și al dispozițiilor privind sănătatea animală și bunăstarea animalelor.
            
         
               (2)
            
            
               Articolul 2 alineatul (1) litera (i) din Directiva 2000/29/CE prevede temeiul juridic pentru organizarea de cursuri în domeniul sănătății plantelor.
            
         
               (3)
            
            
               Programul „O formare mai bună pentru o hrană mai sigură” a fost instituit de Comisie în 2006 în vederea atingerii obiectivelor stabilite în Regulamentul (CE) nr. 882/2004. Comunicarea Comisiei din 20 septembrie 2006 privind „O formare mai bună pentru o hrană mai sigură” (6) analizează opțiunile privind organizarea activităților de formare în viitor.
            
         
               (4)
            
            
               Pentru a asigura punerea în aplicare a programului „O formare mai bună pentru o hrană mai sigură” în statele membre, este necesar să se adopte o decizie de finanțare și programul de lucru privind formarea profesională în domeniul siguranței alimentelor și hranei pentru animale, al sănătății animalelor, al bunăstării animalelor și al sănătății plantelor pentru 2014. Regulamentul delegat (UE) nr. 1268/2012 stabilește norme detaliate privind deciziile de finanțare.
            
         
               (5)
            
            
               Decizia de punere în aplicare 2013/770/UE a Comisiei (7) înființează „Agenția Executivă pentru Consumatori, Sănătate și Alimente” (denumită în continuare „agenția”). Prezenta decizie încredințează agenției anumite sarcini privind gestionarea și punerea în aplicare a programului legate de activitățile de formare profesională în domeniul siguranței alimentare desfășurate în temeiul Regulamentului (CE) nr. 882/2004 și al Directivei 2000/29/CE. Prin urmare, ar trebui să i se acorde agenției o contribuție financiară din partea Uniunii în 2014 pentru finanțarea cheltuielilor de funcționare aferente activităților legate de programul „O formare mai bună pentru o hrană mai sigură”.
            
         
               (6)
            
            
               În scopul aplicării prezentei decizii, este necesar să se definească termenul „modificare semnificativă” în sensul articolului 94 alineatul (4) din Regulamentul delegat (UE) nr. 1268/2012.
            
         
               (7)
            
            
               Prezenta decizie ar trebui să permită plata dobânzilor pentru întârzierea plăților, în temeiul articolului 92 din Regulamentul (UE, Euratom) nr. 966/2012 și al articolului 111 alineatul (4) din Regulamentul delegat (UE) nr. 1268/2012.
            
         ADOPTĂ PREZENTA DECIZIE:
   Articolul 1
   Se adoptă programul de lucru anual pentru punerea în aplicare a programului „O formare mai bună pentru o hrană mai sigură” pentru 2014, conform anexei. Aceasta constituie o decizie de finanțare în sensul articolului 84 din Regulamentul (UE, Euratom) nr. 966/2012.
   Articolul 2
   (1)   Contribuția maximă pentru punerea în aplicare a programului de lucru pentru anul 2014 este fixată la 16 170 000 EUR și este finanțată prin următoarele linii bugetare din bugetul general al Uniunii Europene pentru 2014:
   
               (a)
            
            
               linia bugetară 17 04 03: 15 000 000 EUR;
            
         
               (b)
            
            
               linia bugetară 17 01 06 03: 1 170 000 EUR.
            
         (2)   Suma prevăzută la alineatul (1) litera (b) se plătește Agenției Executive pentru Consumatori, Sănătate și Alimente și constituie o contribuție financiară de funcționare.
   (3)   Creditele prevăzute la punctul 1 litera (a) pot acoperi, de asemenea, dobânzile de întârziere.
   Articolul 3
   Modificările cumulate ale creditelor alocate acțiunilor specifice care nu depășesc 20 % din contribuția maximă prevăzută la articolul 2 alineatul (1) din prezenta decizie nu sunt considerate semnificative în sensul articolului 94 alineatul (4) din Regulamentul delegat (UE) nr. 1268/2012, în cazul în care respectivele modificări nu afectează în mod semnificativ natura acțiunilor și obiectivul programului de lucru.
   Ordonatorul de credite poate adopta astfel de modificări în conformitate cu principiile bunei gestiuni financiare și ale proporționalității.
   
      Adoptată la Bruxelles, 30 iunie 2014.
      
         
            Pentru Comisie
         
         Tonio BORG
         
            Membru al Comisiei
         
      
   
   
      (1)  Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (JO L 298, 26.10.2012, p. 1).
   
      (2)  Regulamentul delegat (UE) nr. 1268/2012 al Comisiei din 29 octombrie 2012 privind normele de aplicare a Regulamentului (UE, Euratom) nr. 966/2012 al Parlamentului European și al Consiliului privind normele financiare aplicabile bugetului general al Uniunii (JO L 362, 31.12.2012, p. 1).
   
      (3)  Regulamentul (CE) nr. 58/2003 al Consiliului din 19 decembrie 2002 de stabilire a statutului agențiilor executive cărora urmează să li se încredințeze anumite sarcini în gestionarea programelor comunitare (JO L 11, 16.1.2003, p. 1).
   
      (4)  Directiva 2000/29/CE a Consiliului din 8 mai 2000 privind măsurile de protecție împotriva introducerii în Comunitate a unor organisme dăunătoare plantelor sau produselor vegetale și împotriva răspândirii lor în Comunitate (JO L 169, 10.7.2000, p. 1).
   
      (5)  Regulamentul (CE) nr. 882/2004 al Parlamentului European și al Consiliului din 29 aprilie 2004 privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor (JO L 165, 30.4.2004, p. 1).
   
      (6)  COM(2006) 519 final, 20.9.2006.
   
      (7)  Decizia 2013/770/UE de punere în aplicare a Comisiei din 17 decembrie 2013 de instituire a Agenției Executive pentru Consumatori, Sănătate și Alimente și de abrogare a Deciziei 2004/858/CE (JO L 341, 18.12.2013, p. 69).
   
      ANEXĂ
      Programul de lucru pe 2014 privind formarea profesională în domeniul siguranței alimentelor și hranei pentru animale, al sănătății animalelor, al bunăstării animalelor și al sănătății plantelor, în cadrul programului „O formare mai bună pentru o hrană mai sigură”
      1.1.   Introducere
      
      Pe baza obiectivelor prevăzute în Regulamentul (CE) nr. 882/2004 și în Directiva 2000/29/CE, prezentul program de lucru conține acțiuni care urmează să fie finanțate, iar bugetul defalcat pentru anul 2014 este după cum urmează:
      
                  
                              1.2.
                           
                           
                              Achiziții (puse în aplicare prin gestionare directă): Contracte externe pentru executarea programului de formare profesională și a altor instrumente de învățare
                           
                        
               
                  15 000 000 EUR
               
            
                  
                              1.3.
                           
                           
                              Alte acțiuni: Contribuție financiară de funcționare pentru Agenția Executivă pentru Consumatori, Sănătate și Alimente
                           
                        
               
                  1 170 000 EUR
               
            
                  
                     TOTAL
                  
               
               
                  
                     16 170 000 EUR
                  
               
            1.2.   Achiziții publice: Contract extern pentru executarea programului de formare profesională și a altor instrumente de învățare
      
      Alocarea bugetară globală rezervată pentru contractele de achiziții publice în anul 2014 se ridică la 15 000 000 EUR.
      TEMEIUL JURIDIC
      Regulamentul (CE) nr. 882/2004, articolul 51 și articolul 66 alineatul (1) literele (b) și (c)
      Directiva 2000/29/CE, articolul 2 alineatul (1) litera (i)
      LINIE BUGETARĂ
      Linie bugetară: 17 04 03
      NUMĂRUL ORIENTATIV ȘI TIPUL CONTRACTELOR PREVĂZUTE
      Pentru fiecare dintre chestiunile tehnice menționate mai jos se vor semna unul sau mai multe contracte directe sau contracte-cadru de prestare de servicii. Se estimează că se vor semna aproximativ 12-14 contracte directe de prestare de servicii și 1-3 contracte specifice de prestare de servicii. Contractanții externi sunt implicați în principal în aspectele organizatorice și logistice ale activităților de formare profesională.
      OBIECTUL CONTRACTELOR PREVĂZUTE (DACĂ ESTE POSIBIL)
      Pentru 2014, activitatea de formare profesională în statele membre se va referi la următoarele teme:
      
                  Activități
               
               
                  Suma în EUR
               
            
                  Subproduse de origine animală
               
               
                  875 000
               
            
                  Legislația în domeniul hranei pentru animale
               
               
                  990 000
               
            
                  Controlul contaminanților
               
               
                  990 000
               
            
                  Controale la punctele de control la frontieră
               
               
                  850 000
               
            
                  Controale ale importurilor de alimente de origine neanimală
               
               
                  920 000
               
            
                  Sistemul TRACES (aspecte sanitare și fitosanitare)
               
               
                  645 000
               
            
                  Controlul circulației câinilor și pisicilor
               
               
                  625 000
               
            
                  Criterii microbiologice în produsele alimentare
               
               
                  725 000
               
            
                  Anchete epidemiologice ale epidemiilor cu transmitere prin alimente
               
               
                  1 450 000
               
            
                  Bunăstarea animalelor
               
               
                  1 310 000
               
            
                  Informații privind alimentele și compoziția alimentelor
               
               
                  1 450 000
               
            
                  Analiza produselor alimentare
               
               
                  1 200 000
               
            
                  Controale în domeniul sănătății plantelor
               
               
                  1 150 000
               
            
                  Zoonoze și rezistența la agenții antimicrobieni
               
               
                  370 000
               
            
                  Materiale care vin în contact cu alimentele
               
               
                  240 000
               
            
                  Inspecția echipamentelor de aplicare a pesticidelor
               
               
                  310 000
               
            
                  Cadrul veterinar și fitosanitar al UE
               
               
                  375 000
               
            
                  Alte aspecte legate de sănătatea animală și bunăstarea animalelor, sănătatea plantelor și formarea în domeniul siguranței alimentare și conferințe, studii, programe de asistență și alte instrumente de învățare și diseminare
               
               
                  525 000
               
            
                  
                     TOTAL
                  
               
               
                  
                     15 000 000
                  
               
            IMPLEMENTARE
      Suma de 14 885 000 EUR [finanțarea măsurilor în domeniul siguranței alimentare în temeiul Regulamentului (CE) nr. 882/2004 și al Directivei 2000/29/CE] va fi gestionată și executată de Agenția Executivă pentru Consumatori, Sănătate și Alimente (Decizia 2013/770/UE a Comisiei). Suma restantă de 115 000 EUR va fi utilizată de Comisie pentru a finanța sprijinul pentru dezvoltarea învățării online (e-learning).
      CALENDAR ORIENTATIV PENTRU LANSAREA PROCEDURII DE ACHIZIȚII PUBLICE
      Aproximativ între iunie și septembrie, astfel încât contractele să poată fi semnate în cursul anului 2014.
      SUMĂ ORIENTATIVĂ PENTRU CEREREA DE OFERTE
      15 000 000 EUR
      1.3.   Alte acțiuni: Contribuție financiară de funcționare pentru Agenția Executivă pentru Consumatori, Sănătate și Alimente
      
      TEMEIUL JURIDIC
      Regulamentul (CE) nr. 58/2003 al Consiliului, în special articolul 12 alineatul (3).
      LINIE BUGETARĂ
      Linie bugetară: 17 01 06 03
      SUMA
      1 170 000 EUR
      DESCRIEREA ȘI OBIECTIVUL MĂSURII DE PUNERE ÎN APLICARE
      Bugetul înscris la linia bugetară 17 01 06 03 finanțează contribuția financiară de funcționare a Agenției Executive pentru Consumatori, Sănătate și Alimente pe anul 2014 pentru partea legată de programul „O formare mai bună pentru o hrană mai sigură”. Conform articolului 12 alineatul (3) din Regulamentul (CE) nr. 58/2003, contribuția financiară de funcționare trebuie să provină din alocarea financiară pentru programele Uniunii gestionate de agenție.